作者：赵以夫
词牌/韵律：二郎神

paragraphs: 野塘暗碧，渐点点、翠钿明镜。
想昼永珠帘，人闲金屋，时倚妆台照影。
睡起阑干凝思处，漫数尽、归鸦栖暝。
知月下莺黄，云边蛾绿，为谁低整。
曾倩。
雁传鹊报，心期千定。
奈柳絮浮云，桃花流水，长是参差不并。
莫怨春归，莫愁柘老，蚕已三眠将醒。
肠断句，枉费丹青，漠漠水遥烟回。